Mehkemeya Cezaya Sulhî ya Konya red kerd ke qirkeranê Keyeyê Dedeogullariyî ra Alî Keleş bêro tepiştene.
Qezaya Meramî ya Konya de 30ê temmuze de 7 ferdê Keyeyê Dedeogullariyî hêrişêkê nîjadperestî de ameybî qirkerdene. Avûkatê keyeyî Abdurrahman Karabulutî waşt ke Alî Keleşo ke mîyanê verguman de yo. Karabulut vano hêrişê awilî yê 12ê gulane ra dima Alî Keleşî whatsapp de grûbêke naye ro û tede vato ke 'çîyê xirabî do biqewimîyê.' Coka avûkatî waşt ke Keleş bitepişîyo.
Mehkemeya Cezaya Sulhe ya Konya waştişê avûkatî ercna û red kerd. Karabulutî da zanayene ke ê do Mehkemeya Berze rê îtîraz bikero.
